Publicades les bases per a la creació de diferents borses d’ocupació en CEMEF
2025-07-24

L’empresa pública municipal de Burjassot, CEMEF, SLU, ha publicat les bases per a la constitució de cinc borses d’ocupació. Es tracta d’una bossa de socorristes, una altra d’auxiliars d’atenció domiciliària, una altra d’oficial de segona en pintura viària i mural, una quarta de tècnic aquàtic i, finalment, una de netejador/a.

Les persones interessades poden consultar les bases en la pàgina web de CEMEF, i en el Portal de Transparència de l’Ajuntament, en la web municipal PUNXANT ACÍ i podran presentar la seua candidatura per correu electrònic, adjuntant la documentació en pdf a cemef@cemef.com; per correu certificat dirigit a CEMEF, c/ Marer de Déu dels Desemparats, 26, 46100, Burjassot (València), posant la referència de la convocatòria a la qual es presenta o bé demanant Cita Prèvia en CEMEF, telefonant al 96 316 02 50 per a entregar la documentació de manera presencial, de dilluns a divendres de 9.00 a 14.00 hores, en les oficines d’empresa municipal, en l’adreça anteriorment descrita.

Les bosses romanen constantment obertes en el seu termini de presentació d’instàncies, i en tres moments de l’any es realitzaran valoracions sobre les instàncies/sol·licituds rebudes. Així mateix, qualsevol persona candidata es pot presentar durant tot l’any simplement presentant la instància/sol·licitud. Cada quadrimestre es valoraran i baremaran les instàncies/sol·licituds rebudes i s’incorporaran a les borses d’ocupació per orde de baremació, podent optar de tal forma a un lloc de treball en l’empresa pública de l’Ajuntament.